Et nyt lavprisselskab er i juni klar til at gå på vingerne med seks afgange ugentligt fra Aalborg Lufthavn til Grønland. Det oplyser DR Nordjylland. Enkelte gange med mellemlanding på Island, ligesom et par af turene har start i København. Det oplyser idémanden, Gert Brask, der står bag selskabet Greenland Express, som får hovedkvarter i Aalborg. De nøjagtige afgangstider er ikke på plads endnu, men Gert Brask forventer at have det hele på plads senere i denne uge. - Vi har de sidste ansøgninger ud om at "slottene" - som det hedder i flysprog - netop nu, siger han til DR Nordjylland. I følge Gert Brask bliver priserne spiselige - Fra 500 Euro eller omkring 3600 kroner for en returbillet, siger han. Gert Brask oplyser desuden, at det i år også er planen at åbne et rute fra Aalborg til Hallifax i Canada. Flyene, der indsættes, får plads til omkring 100 passagerer.

Referat:
Flere ugentlige afgange fra Aalborg til Grønland.